הרב א. קניגסברג שאלות לחזרה במסכת כתובות (ל:-לג.) כסלו תשע"ה

1. "ואי דלא מצי לאהדורה (כשתחב לו תרומה בבית הבליעה) אמאי חייב." כיצד פירשו רש"י ותוס' את הקושיא "אמאי חייב"? מה הקשה השטמ"ק על פירוש רש"י? היאך אפשר ליישב קושיא זו בג' דרכים?

[רש"י (ל: ד"ה ואי), ותוס' שם (ד"ה ואי), שטמ"ק שם (ד"ה וז"ל שיטה ישנה), חי' רעק"א שם]

2. תן ב' דרכים לבאר למה הנהנה מממון חבירו חייב לשלם. מאי נפקא מינה בין הדרכים – לפי הקצוה"ח? מה היא שיטת רש"י בזה? באר.

[קצוה"ח (סי' שצא ס"ק ב), ברכת שמואל (ב"ב סי' ז) בשם הגר"ח, מח' רש"י ותוס' (ל:) לגבי נהנה בעל כרחו ונהנה מדבר האבוד מן העולם]

3. מסקנת הגמ' היא דלפי אביי (אליבא דרנבה"ק) זר שאכל תרומה פטור מלשלם מדין קלב"מ – אם תחב לו חבירו בבית הבליעה עד מקום דמצי לאהדורה רק ע"י הדחק. באר תירוץ הגמ' (למה פטור מדין קלב"מ) – לפי רש"י, תוס', והריצב"א.

[רש"י (ל: ד"ה ע"י), תוס' שם (ד"ה לא)]

4. רב אשי סובר שזר שאכל תרומה וקרע שיראין של חבירו פטור מלשלם ממון. רבא סובר שאם חייב מיתה לזה וממון לזה חייב לשלם ממון ולא אמרינן קלב"מ. האם רב אשי חולק על רבא או לא – לדעת רש"י, לדעת התוס', ולדעת ר"ת? באר.

[רש"י (לא. ד"ה וקרע), תוס' שם (ל: ד"ה רב אשי)]

5. מבואר במשנה בב"ק שאם הדליק את הגדיש בשבת פטור מלשלם ממון מפני שמתחייב בנפשו. וקשה הרי חייב מיתה לשמים וממון לבעל הגדיש, ולדעת רבא אם חייב מיתה לזה ותשלומין לזה חייב לשלם ולא מיפטר מדין קלב"מ?

א) מה תירצו על זה התוס'? כיצד ביאר הרשב"א את דבריו? למה א"א לפרש כן לדעת רש"י?

ב) מה כתבו הר"י והשטמ"ק ליישב הסתירה בין המשנה בב"ק ושיטת רבא לדעת רש"י?

[תוס' שם (ד"ה רב אשי), שטמ"ק שם (ד"ה וקרע)

6. מתי נאמר דינו של רבא דמיתה לזה ותשלומין לזה חייב – לפי ר"ת? איזה ראיה הביא ר"ת לשיטתו מדינו של רודף? כיצד דחה הריב"א ראיה זו? מה ישיב ר"ת לטענת הריב"א?

[תוס' שם]

7. איזה ראיה הביא ר"ת לשיטתו מהמקור לדין קם ליה בדרבה מיניה? מה השיב הר"י על זה? באר במה נחלקו ר"ת והר"י.

[תוס' שם, רמב"ם הל' חובל ומזיק (פ"ד ה"א-ב) וראב"ד שם]

8. מבואר בברייתא בב"ק (ע:) שאם גנב ומכר בשבת פטור מלשלם ד' וה'. ואמר רב פפא דמיירי כגון דאמר ליה זרוק גניבותיך לחצרי ותיקני לי חצירי גניבותיך. והקשו בגמ' דאמאי פטור בכהאי גוונא, מכי מטי לאויר חצירו קנה ומתחייב בנפשו משום שבת לא הוי עד שתנוח, וא"כ אין חיובי מיתה וממון באין כא'. וקשה דמאי פריך הא עקירה צורך הנחה היא, וא"כ אמאי לא חשיב דמיתה וממון באין כא'? מה תירצו על זה התוס' בכתובות, השטמ"ק בשם הרא"ש, והשטמ"ק בשם המאירי? מה היא סברת המאירי?

[תוס' (לא. ד"ה שעקירה), שטמ"ק שם, חידושי הגרנ"ט (סי' לח)]

9. מבואר בגמ' שהגונב חלבו של חברו ואכלו חייב משום דהגבהה לאו צורך אכילה היא משום דאי בעי גחין ואכיל.

א) מה פירוש "אי בעי גחין ואכיל" – לפי רש"י, תוס', הרשב"א, והרא"ה?

ב) מאי נפקא מינה למעשה בין הרשב"א והרא"ה? למה הרא"ה לא פירש כמו התוס'?

[תוס' (לא. ד"ה דאי), רשב"א ורא"ה שם]

10. א) כיצד אפשר ליישב קושית התוס' על רש"י – לפי השטמ"ק, ולפי הקצוה"ח? ותן דרך ג' ליישב הקושיא.

ב) האם קונה בפיו מדין יד למטה מג' טפחים – לפי כל א' מג' דרכים אלו? למה?

[שטמ"ק (לא. ד"ה והתוספות ז"ל), קצוה"ח (סי' רסח ס"ק ב), דבר אברהם (ח"א סי' כא)]

11. "הגונב כיס בשבת...היה מגרר ויוצא מגרר ויוצא פטור שהרי איסור שבת ואיסור גניבה באין כאחד." וקשה שאם מגרר הכיס ולא הגביהו ג' טפחים מן הקרקע אמאי חייב משום הוצאה, הא לא עקר הכיס מן הקרקע, ומה בין זה ל"זירזא דקני" דאינו חייב אם לא עקר אותו מן הקרקע? מה תירצו על זה הרשב"א, והראב"ד?

[גמ' שבת (ח:), שטמ"ק כתובות (לא. ד"ה היה, והרשב"א ז"ל)]

12. לפי בן עזאי דמהלך כעומד דמי, אמאי מעביר ד' אמות ברה"ר חייב, הרי כל פסיעה היא כהנחה, וא"כ על פי דין אי אפשר להעביר ד' אמות בלא הנחה באמצע? מה תירצו על זה הירושלמי, התוס', והר"ן?

[תוס' (לא: ד"ה מהלך), חידושי הר"ן שבת (ה: ד"ה מהלך)]

13. "היה מגרר ויוצא וכו' פטור שאיסור שבת ואיסור גניבה באין כא'." והקשו בגמ' למה צריך קם ליה בדרבה מיניה לפטור מחיוב גניבה, הרי פשוט הוא שאינו חייב שלא קנה ע"י משיכה לרה"ר. והקשו התוס' על זה למה לא תירצו בגמ' שקונה ע"י קנין ד' אמות ברה"ר?

א) מה תירצו על זה התוס' כאן? מה תירץ על זה הריטב"א בב"מ בשם בעלי התוס'?

ב) למה בעלי התוס' לא רצו לתרץ כמו התוס' כאן? תן נפקא מינה לדינא בין ב' השיטות בתוס'.

[תוס' (לא: ד"ה אי), רשב"א ב"מ (י. ד"ה הא דאמר), ריטב"א שם (ד"ה תקינו)

14. מבואר בגמ' דרבינא סבר דגנב שמשך הגניבה לרה"ר חייב באונסין. וקשה דהא אביי ורבא סוברים דמשיכה אינה קונה ברה"ר, וא"כ היאך חייב באונסין? מה תירצו על זה הר"י והריצב"א?

[תוס' (לא: ד"ה וברשות)]

15. הגמ' שואלת דהיאך הבא על אחותו (באונס) חייב קנס, הרי הוא חייב מלקות וקיי"ל דאינו לוקה ומשלם. מה הקשו התוס' על קושית הגמ'? ומה תירצו על זה התוס' והריצב"א?

מה תירץ האור שמח לקושית התוס'? איזה שיטת הרמב"ם ביאר האור שמח לפי יסודו?

[תוס' (לב. ד"ה דאין), אור שמח הל' מעילה (פ"א ה"ג)]

16. מבואר בגמ' דעולא סובר דהיכא שחייב ממון ומלקות משלם ואינו לוקה. ובתחילה סברה הגמ' דעולא גמר מחובל בחבירו. ופריך הגמ' "ואי ממונא לקולא מה לחובל בחבירו שכן הותר מכללו בב"ד."

א) כיצד פירש רש"י ענין זה ד"הותר מכללו בב"ד"? מה הקשה הריטב"א על פירושו? מה תירץ הריטב"א? (2)

ב) כיצד פירש החתם סופר ענין זה ד"הותר מכללו בב"ד"?

[רש"י (לב. ד"ה ואי), ריטב"א שם (ד"ה ואי), חתם סופר שם]

17. "מה להצד השוה שבהן שכן יש בהן צד חמור, ואי ממונא לקולא הוא שכן יש בהן צד הקל." וקשה דא"כ היאך נלמוד מהצד השוה בשום מקום בש"ס, הרי תמיד יש צד חמור וצד קל? מה תירצו על זה הר"י ור"ת? מה הקשה הג"ר אלחנן וואסרמאן על שיטת ר"ת? ומה תירץ על פי יסוד בדין כאשר זמם?

[תוס' (לב. ד"ה שכן), קובץ שיעורים שם (אות ק"ז)]

18. לפי מסקנת הגמ' מאיפה למד עולא דמשלם ואינו לוקה? במה נחלקו רש"י ותוס' בשיטת עולא? מה קשה על שיטת רש"י? כיצד אפשר ליישב קושיא זו?

[רש"י (לב: ד"ה תחת, מאי טעמא), תוס' שם (ד"ה אלא) וריטב"א שם (ד"ה אלא)]

19. א) "בפירוש ריבתה תורה חובל בחבירו לתשלומין." במה נחלקו הרמב"ם והגהות אשר"י בדין זה? כיצד ביאר הקהלות יעקב מחלוקת זו?

ב) איזה קושיא יישב התרומת הכרי לפי שיטת הגהות אשר"י? מה כתב התרומת הכרי ליישב קושיא זו לפי הרמב"ם?

[רמב"ם הל' חובל ומזיק (פ"ד ה"ט), הגהות אשר"י ב"ק (פ"ח סי' ב), תרומת הכרי (סי' תכד ס"ק א), קהלות יעקב (סי' לג)]

20. האם אדם שחבל בעבד כנעני שלו חייב מלקות – לפי הב"ח בדעת הרמב"ם, לפי השבות יעקב בדעת הרמב"ם, ולפי הקצוה"ח? באר במה נחלקו הב"ח והקצוה"ח?

[רמב"ם הל' חובל ומזיק (פ"ה ה"ג) והל' רוצח (פ"ב הי"ב), ב"ח (סי' תכ אות ה'), שו"ע שם (ס"ב) ופתחי תשובה שם (ס"ק ב) בשם השבות יעקב, קצוה"ח (סי' תכד ס"ק א)]

21. א) במה נחלקו ר"מ ורבנן לגבי עדים שהעידו על א' שחייב לחבירו מאתים זוז והוזמו? איזה טעם נתן ר"מ לדבריו? מה בא ר"מ לפרש – לפי רש"י, הר"י, והר"ש מדרוי"ש?

ב) כיצד ביאר הר"י את דברי רש"י? למה רש"י לא רצה ללמוד כמו הר"י?

[תוס' (לב: ד"ה שלא), רמב"ם הל' תמורה (פ"א ה"א)]

22. מבואר במשנה במכות (ב.) שאם עדים העידו על א' שהוא בן גרושה או בן חלוצה ונמצאו זוממין הרי הן לוקין. וקשה הא הויא עדות שאי אתה יכול להזימה, שהרי א"א לקיים בהן דין כאשר זמם, ומה בין זה לעדים שהעידו על טריפה שהרג את הנפש שאין עדותן עדות מפני שאי אתה יכול להזימן? מה תירצו על זה התוס' במכות, והתוס' בכתובות (לג.)? (3)

[תוס' (לג. ד"ה אלא), תוס' מכות (ב. ד"ה מעידין)]

## ענינים שונים

1. במה נחלקו הרמב"ם, השו"ע, והרמ"א לענין מתי מברכין ברכות השחר? לפי הרמ"א, מהו הזמן הכי מוקדם והכי מאוחר שאפשר לברך ברכות השחר?

[רמב"ם הל' תפילה (פ"ז ה"ד, ה"ט), שו"ע ורמ"א (סי' מו ס"ח), שו"ע (סי' מז סי"ג), מ"ב (סי' נב ס"ק י) ובה"ל שם בשם תשו' הרשב"א]

2. אם שכח להתפלל שחרית, ולא התפלל מנחה עד סמוך לשקיעה, ואין זמן להתפלל תפילת מנחה ותשלומין לשחרית, איזה תפילה יתפלל? ולמה?

[צל"ח ברכות (כו:), שאג"א (סי' יט), ט"ז (סי' קח ס"ק י)]

3. אם שכח יעלה ויבוא במנחה בערב שבת, ובשבת לא יהיה ר"ח, האם יתפלל תשלומין בלילה? למה?

[תוס' ברכות (כו:), שו"ע (סי' קח סי"א), וחי' הגר"ח על הש"ס (אות א')]

4. אם שכח לומר ותן טל ומטר ולא נזכר עד לאחר שומע תפילה מה יעשה? למה?

[תוס' ברכות (כט:) ורמב"ם הל' תפילה (פ"י ה"ט), ריטב"א תענית (ג:) ור"ן שם]

5. ההולך בדרך, עד מתי יכול לומר תפילת הדרך – לדעת רש"י, ולדעת בה"ג? למה?

[רש"י ברכות (ל.) ומאירי שם, רא"ש שם, ב"י (סי' ריט) בשם אבודרהם]